รอการกลับมาของหุ่นยนต์สำรวจดาวอังคาร
องค์การบริหารการบินและอวกาศแห่งชาติสหรัฐอเมริกาหรือองค์การนาซา ได้เปิดโครงการสำรวจดาวอังคารและมีภารกิจแยกย่อยหลายอย่าง แต่ที่คนทั่วโลกติดตามมาตลอดก็คือโครงการมาร์ส เอ็กซ์พลอเรชั่น โรเวอร์ ที่พัฒนาสร้างหุ่นยานยนต์ส่งลงไปวิ่งบนพื้นดาวอังคารเพื่อเก็บข้อมูลทางธรณีวิทยา เช่น หาร่องรอยของแหล่งน้ำ แร่ธาตุต่างๆ ส่งมายังศูนย์ควบคุมบนโลก,หุ่นยานยนต์ 2 รุ่นจากโครงการดังกล่าวคือ สปิริต โรเวอร์ (Spirit Rover) และออปพอร์ทูนิตี้ โรเวอร์ (Opportunity Rover) ก็ได้ลงไปวิ่ง บนดาวเคราะห์สีแดงเป็นที่เรียบร้อยเมื่อหลายปีก่อน พร้อมทำงานส่งข้อมูลกลับมาอย่างแข็งขัน แต่เมื่อปลายเดือน พ.ค.จนถึง มิ.ย.ที่ผ่านมาเกิดพายุฝุ่นขนาดใหญ่และมีความรุนแรงบนดาวอังคาร ทำให้เจ้าหุ่นยานยนต์ออปพอร์ทูนิตี้ โรเวอร์ ขาดการติดต่อไปจนกระทั่งถึงขณะนี้ เป็นไปได้ว่ามันอาจไม่สามารถชาร์จแบตเตอรี่ใหม่จากแผงพลังงานแสงอาทิตย์ได้ เพราะฝุ่นทำให้แสงจางลง หุ่นยนต์จึงต้องรักษา พลังงานและเข้าสู่ภาวะจำศีล,แต่เมื่อปลายเดือน ก.ค.ที่ผ่านมา พายุบนดาวเริ่มสงบลง นักวิทยาศาสตร์เผยว่า อาจต้องใช้เวลาหลายสัปดาห์หรือหลายเดือนที่ออปพอร์ทูนิตี้ โรเวอร์จะชาร์จแบตเตอรี่และติดต่อกับศูนย์ควบคุมบนโลกได้อีกครั้ง จริงๆแล้วหุ่นยนต์โรเวอร์ถูกออกแบบมาให้มีความแข็งแกร่งและอยู่รอดได้ภายใน 90 วันบนผิวดาวอังคาร แต่มันก็สามารถอยู่มาได้ถึง 15 ปี พายุหนนี้นับว่าใหญ่ที่สุดเท่าที่เคยพบบนดาว โดยปกคลุมดาวทั้งดวงทำให้พื้นที่บางแห่งกลายเป็นแดนสนธยา จึงเป็นความท้าทาย อย่างยิ่งต่อโอกาสกลับคืนมาของเจ้าหุ่นออปพอร์ทูนิตี้ โรเวอร์.
หุ่นยานยนต์ 2 รุ่นจากโครงการดังกล่าวคือ สปิริต โรเวอร์ (Spirit Rover) และออปพอร์ทูนิตี้ โรเวอร์ (Opportunity Rover) ก็ได้ลงไปวิ่ง บนดาวเคราะห์สีแดงเป็นที่เรียบร้อยเมื่อหลายปีก่อน พร้อมทำงาน
หุ่นยนต์สำรวจดาวอังคาร,หุ่นยนต์,สำรวจดาวอังคาร,สปิริต โรเวอร์,โลกโศภิน,การศึกษา